Daily View – P.M. – บล.กสิกรไทย
Daily View - P.M. - บล.กสิกรไทย ประจำวันที่ 7 ก.พ.60
7 ก.พ. 2560

Daily View – P.M. – บล.กสิกรไทย
 
Tactical Move 
         
เดินเกมกลยุทธ์บ่าย         
SET Index ปรับลง 0.66 จุด (-0.04%) ปิดภาคเช้าที่ 1,588.47 จุด ด้วยมูลค่าการซื้อขาย 21,403.11 ลบ.
Most Positive Impact: ADVANC (0.76 จุด), MINT (0.34 จุด), BIGC (0.34 จุด)
Most Negative Impact: PTTEP (-0.81 จุด), PTT (-0.58 จุด), IVL (-0.24 จุด)
         
แนวโน้มตลาดบ่าย 
SET Index วันนี้เน้นซึม ตลาดมีแรงขายทำกำไรกดดันเล็กน้อยในภาคเช้า แต่ดัชนียังสามารถพักตัวได้เหนือ 1,585 จุด โดยกลุ่มขนาดกลาง – เล็ก ยังคงมีแรงซื้อเพื่อเก็งกำไรผลประกอบการอย่างต่อเนื่อง ทั้งประกัน อาหาร การเงิน ค้าปลีก มองว่าแรงซื้อดังกล่าวจะอยู่กับตลาดไปจนถึงช่วงสัปดาห์หน้า เพื่อเก็งประกอบการของแต่ละบริษัทที่จะมีการเร่งรายงานกันอย่างหนักในช่วง 14 – 28 ก.พ. กว่า 540 บริษัท (ขนาด Market Cap รวมกว่า 66%)
1-2 สัปดาห์นี้ SET Index มีโอกาสไปทดสอบ 1,600 จุด จากแรงขับเคลื่อนของการเก็งกำไรผลประกอบการ แต่ควรต้องระวังการ Sell on Fact หลังการรายงานงบเสร็จสิ้น โดยตลาดมีความเสี่ยงที่งบอาจจะออกมาต่ำกว่าที่คาดไว้ โดยปัจจุบันตลาดมีการคาดการณ์ กำไรสุทธิในงวด 4Q59 ไว้ที่ 2.10 แสนล้านบาท และปี 2559 ไว้ที่ 8.98 แสนล้านบาท แต่ 34 บริษัทที่รายงานงบไปแล้วนั้น (ขนาด Market Cap รวมกว่า 30% ของทั้งตลาด) มีกำไรสุทธิรวมเพียง 7.43 หมื่นล้านบาท เท่ากับยังเหลืออีกกว่า 1.36 แสนล้านบาท ที่ตลาดคาดหวังไว้ แต่นับจากนี้จะเป็นพวกกลุ่มที่อิงกับเศรษฐกิจในประเทศทำการรายงานงบ ซึ่งส่วนใหญ่จะมีผลประกอบการแย่ลง ทำให้มีโอกาสสูงที่กำไรตลาดจะออกมาต่ำกว่าเป้า และกลายเป็นความเสี่ยงให้เกิดแรงขายหนักได้ 
พรุ่งนี้ติดตามการประชุมคณะกรรมการนโยบายการเงินธนาคารกลางแห่งประเทศไทย (กนง.) ในวันที่ 8 ก.พ.60 คาดว่าจะยังคงอัตราดอกเบี้ยนโยบายไว้ที่ระดับ 1.5% ต่อไปตามเดิม 
กลยุทธ์การลงทุนเน้น Very Selective Buy วันนี้เลือก BBL KTB เป็น Top Pick ในกลุ่มธนาคารฯ อื่นๆระยะสั้นเลือกสะสมหุ้นหวังผลประกอบการเด่น SAWAD MEGA BIG CHG และหุ้นปันผลสูง KKP LH SPCG GLOW และถือ PTTEP เพื่อ Let Profit Run ต่อเนื่อง  
หุ้นแนะนำ: SAWAD MEGA CHG KKP SPCG 
หุ้นเก็งกำไรระยะสั้น: EPG เป้าหมาย 14.50 บาท ตัดขาดทุน 13.50 บาท 
         
Alternative Trading: 
SET50 Futures: S50H17 สถานะ long ที่ 988 จุด ถือต่อเล็งทำกำไรที่ 1,000 จุด   